Kastaņu smilšbeka

Kastaņu smilšbeka jeb brūnā cūku beka (Gyroporus castaneus, agrāk arī Suillus castaneus un Boletus castaneus)A.Balodis, “Rokasgrāmata sēņotājiem”, Liesma, 1974. 106. lpp. ir Latvijā ļoti reta smilšbeku dzimtas sēne, kuras augļķermeņi ir ēdami, taču iekļauti Latvijas īpaši aizsargājamo sugu sarakstā un tādēļ nav ievācami.

 Sēnes apraksts 
 Cepurīte: krāsa oranžbrūna, sarkanbrūna vai kastaņbrūna, vecumā izbalo līdz dzeltenbrūnai. Virsmiziņa sausa, sākumā viegli tūbaina, vēlāk gluda, ar asu viļņotu maliņu. Forma sākumā pusapaļa, vēlāk plakani izliekta līdz plakanai. Platums līdz 10 cm. Mīkstums balts līdz gaiši dzeltenam, ar vāju smaržu un riekstu garšu, griezumu vietās krāsu nemaina.
 Stobriņi: sākumā balti, vēlāk dzeltenīgi, brīvi vai vāji pieauguši. Atveres mazas, apaļas, sākumā baltas, sēnei augot kļūst dzeltenīgas, vecumā iespiedumu vietās var brūnēt.
 Kātiņš: ciets, cilindrisks vai ar nelielu paresninājumu apakšdaļā, jaunībā ar iekšējām kamerām, vecumā ar dobumu, dzeltenbrūns līdz kastaņbrūnam, nedaudz gaišāks par cepurīti vai tās krāsā, sākumā pūkaini samtains, vēlāk gluds, bez gredzena un tīklota zīmējuma. Garums līdz 8 cm, resnums 1,5—3 cm.
 Sporas: gludas, elipsoīdas, dzeltenīgas, masā bālgani dzeltenas, 7—12/4—7 µm.
 Bazīdijas: 25—42/9—12 µm.
 Cistīdas: vālesveida vai vidū paplašinātas, bezkrāsainas, 35—50/7—15 µm.V.Lūkins, “Bekas”, Liesma, 1978. 28. lpp.«Грибы СССР», Мысль, Москва, 1980., 145. lpp.T.Lesoe, “Sēnes”, Zvaigzne ABC, 1998. 194. lpp. .M.Antone, “Sēnes”, Avots, 2003. 68. lpp. .I.Dāniele, D.Meiere "Lielā Latvijas sēņu grāmata", Karšu izdevniecība Jāņa sēta, Rīgā, 2020, 46. lpp.

 Augšanas apstākļi 

Mikorizas sēne. Aug dažādu koku mežos un mežmalās smilšainās augsnēs, biežāk pa vienai, no jūlija līdz septembrim. Biedrojas biežāk ar ozoliem un priedēm,Apraksts sēnes.lv retāk arī ar dažiem citiem lapukokiem (dižskābaržiem, kastaņām, bērziem).Boletales.com Daži mikologi domā, ka šī un vēl dažas smilšbekas ir ne tikai mikorizas sēnes, jo tās reizēm aug visai attālu no kokiem.Kuo, M. (2013, December). Gyroporus castaneus. MushroomExpert.Com Izvēlas labi apgaismotas vietas.Красная книга Московской области

 Barības vērtība 

Ēdama bez iepriekšējas novārīšanas. Vairumā valstu tiek uzskatīta par garšīgu, taču Portugālē — par iespējami indīgu.Fungikingdom.net Latvijā aizsargājama retuma dēļ.

 Līdzīgās sugas 

Tuvu līdzīgu dubultnieku nav. Chestnut Bolete Nedaudz līdzīga ir lāču samtbeka, kuras stobriņu slānis ir dzeltens un zilē iespiedumu vietās. Nedaudz līdzīgas ir arī baravikas, taču tām nav dobumaina kātiņa un tās nav tik cietas vecumā.

 Atsauces 

 Ārējās saites 

 Mikologu biedrība
 index Fungorum
 Гиропорус каштановый
 Mycobank

Kategorija:Bekas
Kategorija:Ēdamās sēnes
Kategorija:Stobriņu sēnes
Kategorija:Latvijas aizsargājamās sēnes